Diari Oficial de la Generalitat Valenciana


Sumari del DOGV 5038, del 29-06-2005 (2005/7000)

Informació pública de la modificació de les bases generals, que han de regir les convocatòries per a la provisió en propietat de les places de personal funcionari i laboral.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7000


Data del document
:   10-06-2005

Organisme emissor
:   Ajuntament de Torrent

Tipus de document
:   Convocatòria

Anàlisi jurídica

 Descriptors 

:   * procediment administratiu
    * administració local
    * concurs administratiu

Informació pública de la modificació de les bases generals, que han de regir les convocatòries per a la provisió en propietat de les places de personal funcionari i laboral. [2005/A7000]
  
Mitjançant el present edicte es fa públic que la Junta de Govern Local, en la sessió de data 6 de juny de 2005, per tal d'executar les competències delegades per l'Alcaldia Presidència, en virtut del Decret número 2350/2004, ha acordat la modificació de les bases generals, que han de regir les convocatòries per a la provisió en propietat de les places de personal funcionari i laboral vacants en la plantilla d'este Ajuntament, aprovades per la Comissió de Govern de l'Ajuntament en data 17 de març de 2003, i publicades en el Butlletí Oficial de la Província número 137 d'11 de juny del 2003 i en el Diari Oficial de la Generalitat Valenciana número 4.526 de 20 de juny de 2003, en els termes següents:
  
Primer. Addicionar a la base tercera, 3.1.a), els paràgrafs següents: «Llevat que les proves selectives impliquen per si mateixes la demostració del coneixement del castellà, amb caràcter previ a la realització de les proves o començament de la selecció, els aspirants que no posseïsquen la nacionalitat espanyola i el seu coneixement del castellà no es deduïsca del seu origen, n'hauran d'acreditar el coneixement per mitjà de la realització d'una prova, on es comprovarà que posseeixen un nivell adequat de comprensió i expressió oral i escrita de l'esmentada llengua.
  
La prova es qualificarà d'apte o no apte, i caldrà obtindre la valoració d'apte per a poder realitzar les proves o participar en la selecció.
  
El lloc i data de realització d'esta prova es faran públics junt amb la llista definitiva d'admesos i exclosos.
  
Queden eximits de realitzar esta prova les persones que posseïsquen el diploma de nivell intermedi o superior de l'espanyol com a llengua estrangera establit pel Reial Decret 1.137/2002, o del certificat d'aptitud en espanyol per a estrangers expedit per l'Escola Oficial d'Idiomes.»
  
Segon. Modificar la base sisena, apartat 6.2, segon paràgraf, que quedarà redactat com es detalla tot seguit: «També podran assistir-hi, amb veu però sense vot, un representant de cada una de les seccions sindicals dels sindicats amb representació en la Junta de Personal si es tracta de la selecció de personal funcionari, o amb representació en el Comité d'Empresa si es tracta de la selecció de personal de naturalesa laboral.».
  
Tercer. Modificar la base setzena, 16.1, que quedarà redactada en els termes següents: «L'aprovació de les presents bases es publicarà en el Butlletí Oficial de la Província i un extracte en el Diari Oficial de la Generalitat Valenciana, llevat que la normativa sectorial dispose una altra cosa, i hi regiran, mentre l'Ajuntament no les modifique o derogue, en tots els procediments selectius de personal amb bases específiques que s'hagen aprovat amb posterioritat a l'aprovació de les presents bases generals.».
  
Contra el present acord, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de la província de València o, indistintament i a elecció seua, en els d'aquella on tingueu el vostre domicili, en el termini de dos mesos comptadors des de l'endemà de la publicació de l'acord, sense perjudici que en pugueu exercir qualsevol altre que estimeu convenient.
  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podeu interposar potestativament un recurs de reposició davant del mateix òrgan autor de l'acte, en el termini d'un mes, comptador des de l'endemà de la seua publicació.